जिलाधिकारी ने सभी बैंको को दूरस्थ क्षेत्रों में वित्तीय साक्षरता अभियान चलाने के निर्देश दिये। उन्होंने ऋण जमा अनुपात को बढ़ाने के लिये मुख्य विकास अधिकारी की अध्यक्षता में जिला स्तरीय कोर कमेटी को प्रत्येक माह समीक्षा बैठक करने के निर्देश दिये। जिलाधिकारी ने लघु उद्योग में लोन स्वीकृत कराने में आ रही दिक्कतों के समाधान के लिये बैंको को यथाशीध्र निर्णय लेने के निर्देश दिये। जिलाधिकारी ने विभिन्न बैंको द्वारा वसूली हेतु काटी गयी आर0सी0 के लिये बैंक अधिकारियों को तहसील स्तर पर भी मिलान करते हुये वसूली में तेजी लाने के निर्देश दिये। इसके साथ ही उन्होंने प्रधानमंत्री जन-धन योजना, अटल पेंशन योजना, दीन दयाल अन्त्योदय योजना, राष्ट्रीय शहरी आजीविका मिशन सहित अन्य योजनाओं की समीक्षा की और बैकर्स को व्यक्तिगत रूचि लेकर योजना का सफल क्रियान्वयन करने के निर्देश दिये। जिलाधिकारी ने कहा कि जिन बैंको के अपेक्षित प्रगति नहीं पायी जाती है उनसे समस्त विभागीय खातों को हटा लिया जायेगा और ऐसे बैंको को खाते दिये जायेंगे जिनकी प्रगति सबसे अधिक होगी।